CELEX: 62011CB0650
Language: sk
Date: 2013-01-10 00:00:00
Title: Vec C-650/11: Uznesenie Súdneho dvora (desiata komora) z  10. januára 2013 (návrh na začatie prejudiciálneho konania, ktorý podal Augstākās tiesas Senāts — Lotyšsko) — Ilgvar Brunovskis/Lauku atbalsta dienests [Spoločná poľnohospodárska politika — Nariadenie (ES) č. 1782/2003 — Zavedenie režimu podpory v nových členských štátoch — Domáce doplnkové priame platby — Podmienky priznania — Nariadenie (ES) č. 1973/2004 — Neuplatniteľnosť]

13.4.2013   
            
            
               SK
            
            
               Úradný vestník Európskej únie
            
            
               C 108/6
            
         Uznesenie Súdneho dvora (desiata komora) z 10. januára 2013 (návrh na začatie prejudiciálneho konania, ktorý podal Augstākās tiesas Senāts — Lotyšsko) — Ilgvar Brunovskis/Lauku atbalsta dienests
   (Vec C-650/11) (1)
   
   (Spoločná poľnohospodárska politika - Nariadenie (ES) č. 1782/2003 - Zavedenie režimu podpory v nových členských štátoch - Domáce doplnkové priame platby - Podmienky priznania - Nariadenie (ES) č. 1973/2004 - Neuplatniteľnosť)
   2013/C 108/11
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania
   
   
      Žalobca: Ilgvar Brunovskis
   
      Žalovaný: Lauku atbalsta dienests
   
      Predmet veci
   
   Návrh na začatie prejudiciálneho konania — Augstākā tiesas Senāts — Výklad článku 125 ods. 1 nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (Ú. v. EÚ L 270, s. 1; Mim. vyd. 03/040, s. 269), ako aj výklad článku 102 ods. 2 Nariadenie Komisie (ES) č. 1973/2004 z 29. októbra 2004, ustanovujúceho podrobné pravidlá uplatňovania nariadenia Rady (ES) č. 1782/2003 o schémach podpory stanovených v hlavách IV a IVa tohto nariadenia a využití pozemkov vyňatých z produkcie na výrobu surovín (Ú. v. EÚ L 345, s. 1) — Prémia na kravu bez trhovej produkcie mlieka — Vnútroštátna právna úprava priznávajúca prémiu za celý kalendárny rok iba pre kravy bez trhovej produkcie mlieka a jalovice, ktoré boli zaregistrované ako dobytok, na ktorý sa vzťahuje nárok na prémiu, najneskôr do 1. júla príslušného kalendárneho roku — Zohľadnenie alebo nezohľadnenie pri výpočte všetkých kráv bez trhovej produkcie mlieka chovaných v kalendárnom roku
   
      Výrok
   
   Právo Únie, konkrétne článok 143c nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/200, zmenené a doplnené rozhodnutím Rady 2004/281/ES z 22. marca 2004 sa má vykladať v tom zmysle, že mu nebráni taká vnútroštátna právna úprava, ako vo veci samej, ktorá upravuje niektoré priame domáce doplnkové platby viažuce sa na kravy bez trhovej produkcie mlieka, ktoré sú súčasťou stáda a podmieňuje ich priznanie podaním žiadosti pred 1. júlom v príslušnom roku, bez toho aby bolo možné zohľadniť tie kravy, ktoré sa po tomto dátume stali kravami bez trhovej produkcie mlieka.
   
      (1)  Ú. v. EÚ C 49, 18.2.2012.